Keskustelu:Elokuvavuosi 2015

message: En tiedä, onko aiheesta aiemmin keskusteltu, mutta tämä lista on minusta hiukan sekava. Elokuvaensi-illat on määritetty jenkkien mukaan, vaikka esim. Spectre sai ensi-iltansa Britanniassa ja Suomessa jo viikkoa aiemmin. Sama pätee myös tulevaan Star Warsiin, joka avaa Euroopassa ennen Yhdysvaltoja. Tuottoisimmat elokuvat on kyllä merkitty oikein maailmanlaajuisten lipputulojen mukaan, mutta sitten viikon katsotuimmat elokuvat-osiossa on seurattu Suomen katsojalukuja. Edit. Näkyyhän siinä selaimella myös jenkkien lipputulot. Elokuvien ensi-iltojen merkitseminen on kuitenkin puutteellista tai harhaanjohtavaa.--Bluto (keskustelu) 19. marraskuuta 2015 kello 13.40 (EET)
replies: text: Pääasiallisena lähteenä on käytetty comingsoon.net -sivustoa, joka listaa Pohjois-Amerikan ensi-illat. Olen pyrkinyt käyttämään aikaisinta mahdollista ensi-iltaa kuten esim. Star Warsin ja viimeisen Nälkäpelin tapauksessa, mutta jotkut (esim. Spectre) on vielä jenkkilän ajassa. Tästä pitäisi saada joku konsensus, että käytetäänkö aikaisinta ensi-iltaa, Pohjois-Amerikan ensi-iltaa vai Suomen ensi-iltaa. --URunICon 19. marraskuuta 2015 kello 14.13 (EET)
replies: text: :Joo. Kotimaisia ensi-iltoja ja katsojalukuja listataan aina Elokuvasäätiön vuosiraportissa, jotka löytyvät täältä pdf:inä. Niitä voisi käyttää lähteinä menneiden elokuvavuosien lähteistämiseen suomalaisten elokuvien osalta, ellei näitä artikkeleita haluta rajata maittain.--Bluto (keskustelu) 19. marraskuuta 2015 kello 17.23 (EET)
replies: text: ::Okei, kiitos. Harmi että tuossa on vain top-20 leffaa, joista vain osa on ulkomaalaisia eli ei ole kauheasti hyötyä niitä listatessa. Mutta kotimaiset ensi-illat löytyy kyllä kattavasti. --URunICon 19. marraskuuta 2015 kello 17.48 (EET)
replies: text: :::Joo. Ulkomaalaiset leffat ei kuulu Elokuvasäätiön tuen piiriin, joten niitä vain raapaistaan. Kotimaiset ensi-illat voisi noteerata näissä artikkeleissa vaikka aluksi oman alaotsikkonsa alla ja sitten tulevaisuudessa miettiä artikkelien jakamista kun materiaalia on tarpeeksi. Pointtini tuossa alussa oli, että tällä hetkellä "Elokuvavuosi" nimikkeen alla listataan kuitenkin häiritsevästi vain jenkkien teatteriensi-iltaelokuvia vaihtelevin ensi-iltapäivämäärin ja siinä sivussa listataan myös Suomen viikottaisia katsojalukuja.--Bluto (keskustelu) 19. marraskuuta 2015 kello 18.02 (EET)
replies: text: ::::Listassa on myös suomalaisia elokuvia jo nyt. Oisko liian suomikeskeistä listata ne erikseen? --URunICon 19. marraskuuta 2015 kello 18.22 (EET)
replies: text: :::::Ehkä, mutta silloin pitäisi artikkeli rajata selkeämmin käsittelemään suomalaista elokuvavuotta 2015, koska tällöin ei ole mitään järkeä listata jenkkiensi-iltoja suomalaisten seassa. Ne voisi tietenkin mainita sulkeissa tai jotenkin. Haastava juttu.--Bluto (keskustelu) 19. marraskuuta 2015 kello 18.37 (EET)

message: Artikkeli on varsin sekava, joten olisi hyvä saada konsensus sille mitä ensi-iltaa listatessa käytetään; onko se aikaisin eli maailmanensi-ilta paras, vai tuotantomaan ensi-ilta, vai Suomen ensi-ilta? Entä elokuvafestivaaleilla näytetyt elokuvat, listataanko se festivaalin päivämäärä vai se päivä jolloin elokuva tulee laajalti elokuvateattereihin? --URunICon 25. marraskuuta 2015 kello 15.48 (EET)
replies: text: Minusta artikkeli ensi-iltalistat voisivat käsitellä kotimaista elokuvavuotta ja tämä pitäisi määritellä selkeämmin. Eli ensi-illat Suomen ensi-iltojen mukaan, koska artikkeli joka tapauksessa sivuuttaa monia ulkomaisia elokuvia, jotka eivät päätyneet levitykseen Suomessa. Tämä myös rajaisi aiheen mielekkäästi. Festarileffojen kohdalla vaikeampi kysymys. Kuinka monta tällaista esimerkkiä löytyy?--Bluto (keskustelu) 25. marraskuuta 2015 kello 22.17 (EET)
replies: text: :Eli listattaisiin ainoastaan Suomessa teatterilevitykseen päässeet elokuvat? Noita festareilla esitettyjä elokuvia on jonkin verran, esim. Cannesissa esitettiin mm. The Lobster ja Sicario joista on artikkelit, ja Venetsiassa näytettiin Spotlight. Elokuvia on vielä runsaasti lisää, mutta kaikista ei (ainakaan vielä) ole artikkelia. --URunICon 25. marraskuuta 2015 kello 22.40 (EET)

text: :Oisko parempi tehdä erinäinen artikkeli esim. Suomalainen elokuvavuosi 2015? Enkkuwikissä on myös tehty muutaman maan osalta näin (:en:Template:2015 films). --URunICon 25. marraskuuta 2015 kello 23.01 (EET)
replies: text: ::Se olisi selkeämpää ensi-iltapäivien suhteen.--Bluto (keskustelu) 26. marraskuuta 2015 kello 17.45 (EET)
thread_title: Ensi-illat